Upravni odjel za financije, imovinsko-pravne poslove

I društvene djelatnosti

KLASA: 602-01/23-02/1

URBROJ: 2182-03-04-23-1

Skradin, 01. rujna 2023.

Na temelju članaka 16., 17., 18. i 19. Odluke o socijalnoj skrbi Grada Skradina („Službeni vjesnik Šibensko-kninske županije“ broj 15/23), Grad Skradin objavljuje

**J A V N I P O Z I V**

Pozivaju se roditelji učenika osnovnih škola, bez obzira na osnivača škola koje učenici pohađaju, za podnošenje zahtjeva za sufinanciranje nabave drugih obrazovnih materijala za 2023./2024. školsku godinu.

Zahtjev je neophodno vlastoručno popuniti te uz isti priložiti:

* presliku osobne iskaznice za oba roditelja državljane RH s prebivalištem na području Grada Skradina, odnosno ako je jedan od roditelja stranac, presliku putovnice s važećom klauzulom odobrenja stalnog boravka na području Grada Skradina ili osobne iskaznice,
* ako se radi o samohranom roditelju popunjenu Izjavu pod materijalnom i kaznenom odgovornošću,
* potvrdu o upisu djeteta u školsku godinu 2023./2024.,
* podatak o tekućem računu (IBAN) podnositelja zahtjeva.

Obrazac Zahtjeva za sufinanciranje nabave drugih obrazovnih materijala za 2023./2024. školsku godinu, kao i izjavu za samohranog roditelja, možete preuzeti s web stranice Grada Skradina: [www.grad-skradin.hr](http://www.grad-skradin.hr) ili na prvom katu zgrade gradske uprave u pisarnici, isto popunite te zajedno s gore navedenim dokumentima dostavite poštom (adresa na zahtjevu) ili osobno u pisarnici Grada Skradina, **počevši od 4. rujna 2023. godine, a krajnji rok je zaključno sa 30. rujna 2023. godine. Nepravodobno podneseni zahtjevi neće se razmatrati.**

**Pročelnica po ovlaštenju gradonačelnika**

**Ana Dujić, dipl. oec.**

**NAPOMENA: Potvrde o upisu dostupne su na e-dnevniku.**